DA Den Europæiske Unions Tidende C 22/19

Rettens dom af 29. november 2016 — T & L Sugars og Sidul Açúcares mod Kommissionen

(Sag T-279/11) (1)

((Ansvar uden for kontraktforhold - landbrug - sukker - ekstraordinære foranstaltninger - forsyninger på EU-markedet - produktionsåret 2010/2011 - retsregel, der har til formål at tillægge borgerne rettigheder - tilstrækkeligt kvalificeret tilsidesættelse - forordning (EF) nr. 1234/2007 - princippet om forbud mod forskelsbehandling - proportionalitet - berettiget forventning - pligt til at udvise rettidig omhu og princippet om god forvaltningsskik))

(2017/C 022/25)

Processprog: engelsk

Parter

Sagsøgere: T & L Sugars Ltd (London, Det Forenede Kongerige) og Sidul Açúcares, Unipessoal Lda (Santa Iria de Azóia, Portugal) (først ved advokat D. Waelbroeck og solicitor D. Slator, derefter ved D. Waelbroeck)

Intervenienter til støtte for sagsøgerne: DAI — Sociedade de Desenvolvimento Agro-Industrial, SA (Coruche, Portugal) (ved advokat M. Mendes Pereira), RAR — Refinarias de Açúcar Reunidas, SA (Porto, Portugal) (ved M. Mendes Pereira), SFIR Società Fondiaria Industriale Romagnola SpA (Cesena, Italien) og SFIR Raffineria di Brindisi SpA (Cesena) (ved advokaterne P. Buccarelli og M. Todino)

Sagsøgt: Europa-Kommissionen (først ved A. Demeneix, P. Rossi og N. Donnelly, som befuldmægtigede, derefter ved P. Rossi og P. Ondrůšek, som befuldmægtigede)

Intervenienter til støtte for sagsøgte: Den Franske Republik (ved G. de Bergues, D. Colas og C. Candat, som befuldmægtigede), Rådet For Den Europæiske Union (ved E. Sitbon og A. Westerhof Löfflerová, som befuldmægtigede) og Det Europæiske Udvalg for Sukkerfabrikanter (CEFS) (Bruxelles, Belgien) (ved advokat C. Pitschas)

Sagens genstand

Søgsmål støttet på artikel 268 TEUF med påstand om erstatning for det tab, som sagsøgerne angiveligt har lidt, dels som følge af vedtagelsen af Kommissionens forordning (EU) nr. 222/2011 af 3. marts 2011 om ekstraordinære foranstaltninger med hensyn til at bringe sukker og isoglucose uden for kvoten i omsætning på EU’s marked med nedsat overskudsafgift i produktionsåret 2010/11 (EUT 2011, L 60, s. 6), af Kommissionens gennemførelsesforordning (EU) nr. 293/2011 af 23. marts 2011 om fastsættelse af tildelingskoefficient, afvisning af yderligere ansøgninger og afslutning af perioden for indgivelse af ansøgninger for disponible mængder af sukker uden for kvoten, der skal sælges på EU’s marked med nedsat overskudsafgift (EUT 2011, L 79, s. 8), af Kommissionens gennemførelsesforordning (EU) nr. 302/2011 af 28. marts 2011 om åbning af et toldkontingent for undtagelsesvis import af visse sukkermængder i produktionsåret 2010/11 (EUT 2011, L 81, s. 8) og af Kommissionens gennemførelsesforordning (EU) nr. 393/2011 af 19. april 2011 om tildelingskoefficienten for udstedelse af de importlicenser, der er ansøgt om fra den 1. til den 7. april 2011 for sukkerprodukter under visse toldkontingenter, og suspension af indsendelse af ansøgninger om sådanne licenser (EUT 2011, L 104, s. 39), dels som følge af Kommissionens afvisning af at træffe de nødvendige foranstaltninger for at genetablere forsyningerne med råt rørsukker.

Konklusion

1) Europa-Kommissionen frifindes.

2) T & L Sugars Ltd og Sidul Açúcares, Unipessoal Lda, på den ene side, og Europa-Kommissionen, på den anden side, bærer deres egne omkostninger i forbindelse med den formalitetsindsigelse, der gav anledning til dom af 6. juni 2013, T & L Sugars og Sidul Açúcares mod Kommissionen (T-279/11, EU:T:2013:299).

3) T & L Sugars og Sidul Açúcares bærer deres egne omkostninger og de omkostninger, som er afholdt af Kommissionen, og som er forbundet med realitetsbehandlingen af sagen.

4) Den Franske Republik og Rådet for Den Europæiske Union bærer deres egne omkostninger, herunder dem, som er forbundet med den formalitetsindsigelse, der gav anledning til dom af 6.6.2013, T & L Sugars og Sidul Açúcares mod Kommissionen (T-279/11, EU:T:2013:299).

5) DAI — Sociedade de Desenvolvimento Agro-Industrial, SA, RAR — Refinarias de Açùcar Reunidas, SA, SFIR — Società Fondiaria Industriale Romagnola SpA og SFIR Raffineria di Brindisi SpA samt Det Europæiske Udvalg for Sukkerfabrikanter (CEFS) bærer deres egne omkostninger.

(1) EUT C 232 af 6.8.2011.